Soome peaminister
Soome peaminister on Soome valitsuse juht, üks ministritest. Peaminister tegeleb sisepoliitika ja Euroopa Liidu suunalise poliitika juhtimisega. 2000. aastal jõustunud põhiseadusega tugevnes peaministri roll, samas kui presidendi osa sisepoliitika kujundamises vähenes, jättes talle rohkem esinduskohustusi. Peaministri valivad parlamendi liikmed ning nimetab ametisse president. Alates 20. juunist 2023 on Soome peaminister Petteri Orpo.